**Конспект за провеждане на изпит по**

Правна защита на лица с психически заболявания и ментални увреждания

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Избираема |
| Водещ преподавател | Доц. Велина Тодорова, гл. ас. Радослава Янкулова |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60 |

**II. Тематично съдържание на учебния курс**

1. Правна закрила на лица с увреждания и възрастни лица. Международноправна закрила. Конвенцията на ООН за правата на хората с увреждания. Гражданскоправни средства в парадигмата на подкрепеното вземане на решения. Дългосрочно пълномощно и предварителни указания.
2. Българската уредба. Запрещението в Закона за лицата и семейството. Материалноправни предпоставки за поставяне под запрещение. Видове запрещение.
3. Последици от запрещението за запретения – „гражданската смърт“ / заместващо вземане на решения. Уредба на настойничеството и на попечителството в Семейния кодекс: особености при запретени лица.
4. Новата парадигма на правосубектността – член 12 от КПХУ и Коментар 1 на Комитета на ООН за правата на хората с увреждания. Сравнителен анализ със Закона за лицата и семейството.
5. Правото на свобода и сигурност и на справедлив съдебен процес на лицата с психически заболявания и ментални увреждания. Практика на Европейския съд по правата на човека и основните свободи.
6. Социални услуги и настаняване на запретени и възрастни лица за грижа: Закон за социално подпомагане, Закона за социални услуги, Закон за хората с увреждания и Закон за личната помощ.
7. Процесуален ред за поставянето под запрещение – участници, доказателства, характер на производството. Проблеми в производството.
8. Конституционноправен режим относно лицата с психически заболявания и ментални увреждания. Запрещението в практиката на европейските конституционни съдилища.
9. Избирателни права на лицата с психически заболявания и ментални увреждания – международни стандарти. Сравнителен анализ с Конституцията на Република България и Изборния кодекс.
10. Развитие на правната теория в областта на дееспособността и запрещението. Нови формули за подкрепено вземане на решения.

**III. Материали за самостоятелна подготовка**

Литература:

1. Шабани, Н., П. Алексиева, М. Димитрова, А. Генова, В. Тодорова Новата парадигма на правосубектността: член 12 от Конвенцията на ООН за правата на хората с увреждания. – Правна мисъл, 2014, кн. 1;
2. Ставру, Ст. Недееспособността на физическите лица: съвременни предизвикателства, Нова звезда, 2016 г.;
3. Янкулова, Р. Избирателни права за лица с интелектуални затруднения и психично-здравни проблеми – международни стандарти, Правна мисъл, кн. № 2/2019 год.;
4. Янкулова, Р. Запрещението в практиката на Европейските конституционни съдилища, Правна мисъл, кн. № 3/2017 год.;
5. Янкулова, Р. Избирателни права и за хората с интелектуални увреждания и психично-здравни проблеми?, Правна мисъл, кн. № 3/2016 год.;
6. Flynn, E. From Rhetoric to Action: Implementing the UN Convention on the Rights of Persons with Disabilities, Cambridge University Press, 2011;
7. Arstein-Kerslake, A. Restoring Voice to People with Cognitive Disabilities: Realizing the Right to Equal Recognition before the Law, Cambridge University Press, 2017;
8. Rimmerman, A., Social Inclusion of People with Disabilities: National and International Perspectives, Cambridge University Press, 2017;
9. McSherry, B., Weller, P. Rethinking Rights-Based Mental Health Laws, Hart Publishing, 2010;
10. Schur, L., Kruse, D., Blanck, P. People with Disabilities: Sidelined or Mainstreamed? Cambridge University Press, 2013;
11. Lawson, A., Gooding, C., Disability Rights in Europe: From Theory to Practice, Hart Publishing, 2005;
12. Power, A., Lord, J., DeFranco, A., Active Citizenship and Disability: Implementing the Personalisation of Support, Cambridge University Press, 2013;

Международно право и българско законодателство

1. Конвенция на ООН за правата на хората с увреждания;
2. Европейска конвенция за правата на човека и основните свободи;
3. Конституция на Р България;
4. Закон за лицата и семейството;
5. Семеен кодекс;
6. Изборен кодекс;
7. Закон за социално подпомагане, Закон за социални услуги, Закон за хората с увреждания, Закон за личната помощ и др.
8. Препоръка на Съвета на министрите на Съвета на Европа 11(2009) за принципите относно дългосрочното пълномощно и предварителните указания при неспособност.

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Изпитът се провежда във формат на тест с комбинация от закрити и открити въпроси.

**4. Критерии за оценяване**

Студентите трябва да покажат познаване на основните въпроси в материята – Българската правна уредба на поставянето под запрещение (материалноправни и процесуални аспекти), и последиците му; новото законодателство за правата на хората с увреждания и социалната им защита, международноправните стандарти: Конвенцията за правата на хората с увреждания (КПХУ), препоръки на Съвета на Европа и Общите коментари на Комитета на ООН по КПХУ, юриспруденцията на Европейския съд по правата на човека и на европейските конституционни съдилища, във връзка с института на запрещението, българска съдебна практика и идеите за развиване на уредбата за защита и овластяване на лица с психични заболявания и умствени увреждания.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.